***Kedves Családok, Kedves Barátaink!***

A Dunántúli Református Egyházkerület 2018-ban is megszervezi az Egyházkerület területén lévő gyülekezetek családjai számára Családos Hetét, melyre idén is Balatonfenyvesen, a Magyarországi Református Egyház Gyermek és Ifjúsági Üdülőjében kerül sor (Balatonfenyves-Alsó, Mária u. 54.). **Az időpont: július 2-7. (Hétfőtől szombatig.)**

A hét címe: *„Akik az Úrban bíznak.”* Számítunk a kisgyermekes családokra, a nagyobb gyerekekkel érkezőkre, és persze olyanokra is, akik egyedül nevelik gyermeküket, gyermekeiket.

A tábor összesen 56 családot tud fogadni (4 ágyas szoba: 24 db; 6 ágyas szoba: 22 db. Amennyiben a 4 és 6 ágyas szobák elfogynak, a főépületben is tudunk szállást biztosítani).

**A jelentkezés érkezési sorrendben történik!**

A tábor költsége egy főre az egész hétre 27.000 Ft, melyből kedvezményesen 9.000 Ft fizetendő egy főnek az egész hétre. Ez alól kivételt képez a 0-3. éves gyermek, akiért ennek az összegnek a felét, azaz 4.500 Ft-ot kell fizetni.

Az ár tartalmazza a szállást, a háromszori étkezést, és a programokon való részvételt.

* Érkezés: július 2-án, hétfőn 14-16 óra között. Első étkezés: hétfő este vacsora. (A korábban érkezőknek maguknak kell étkezésről gondoskodniuk.)
* Hazaindulás: július 7-én, szombaton ebéd után. Utolsó étkezés: szombat ebéd.
* Jelentkezni a mellékelt jelentkezési lapon kell, a következőképpen:
* A jelentkezési lapot lelkipásztor átadja a jelentkező családnak, a család a jelentkezési lapot kitölti.
* A lelkipásztor a lap alján („a lelkipásztor jóváhagyó aláírása”) aláírja a jelentkezési lapot.
* A jelentkezési lapot a jelentkező család juttatja el a táborszervező címére, emailben vagy postán (lásd lap alján), postafordultával!
* A jelentkezés érkezési sorrendben történik, ezért a jelentkezési lapokat minél hamarabb elküldeni szíveskedjenek!
* Pénzt a táborba érkezéskor a tábort szervezőknek kell átadni.

Szeretettel várunk mindenkit!

 Üdvözlettel:

 Székely Attila és Székelyné Kiss Emese

lelkipásztorok, táborszervezők

 Tel: 06/30 632 75 79

 kaposforef@gmail.com

 7523 Kaposfő, Petőfi u. 37.

2018. március 20.